Diari Oficial de la Generalitat Valenciana


Sumari del DOGV 3658, del 03-01-2000 (1999/10156)

RESOLUCIÓ de 24 de setembre de 1999, del conseller d’Obres Públiques, Urbanisme i Transports, per la qual s’aprova definitivament la modificació del pla parcial del sector IX-A de Xixona.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3658

Data del DOGV
:   03-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10222


Data del document
:   04-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Xixona
    * pla d'urbanisme

RESOLUCIÓ de 24 de setembre de 1999, del conseller d'Obres Públiques, Urbanisme i Transports, per la qual s'aprova definitivament la modificació del pla parcial del sector IX-A de Xixona. [1999/Q10327]
  
«Vist l'expedient relatiu a la modificació del pla parcial del sector IX-A, del Pla General d'Ordenació Urbana de Xixona (Alacant), del qual resulten els següents
  
Antecedents de fet
  
1. L'expedient se sotmeté a informació pública per mitjà d'acord plenari municipal de data 30 de juliol de 1998. Després del període d'exposició pública pertinent, anunciat en el Diari Oficial de la Generalitat Valenciana d'11 de setembre de 1998 i en el diari Información de 21 d'agost, en el qual es presentaren al·legacions, s'aprovà provisionalment per aquest òrgan el dia 25 de febrer de 1999.
  
2. La documentació està integrada per memòria, i plans d'informació i d'ordenació.
  
3. La Comissió Territorial d'Urbanisme d'Alacant en la sessió del dia 30 de juliol de 1999, acordà informar favorablement aquest expedient.
  
Fonaments de dret
  
1. Pel que fa al procediment, en aquest cas, s'han observat les prescripcions legalment establides per a les modificacions de planejament d'aquesta índole, que estan constituïdes pels articles 38 i concordants per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. Quant al fons de l'assumpte, aquest expedient té per objecte modificar el tram final d'una via en cul-de-sac establida en el pla parcial del sector IX-A amb caràcter de xarxa primària, en virtut del document d'homologació simultàniament aprovat, que incrementa el recorregut original i redueix la superfície lucrativa edificable alhora que s'altera la disposició de les zones verdes, encara que sense alterar-ne la superfície.
  
La modificació interessa a un vial expressament determinat com a xarxa primària en el document d'homologació preliminar, per servir de penetració comuna a dos sectors resultants d'aquesta (IX-A i IX-B); si bé afecta de manera exclusiva el tram final d'aquest vial, en l'extrem nord, que penetra en el sector IX-A considerat, on desapareixeria pròpiament el seu caràcter estructural.
  
El pla parcial del sector de referència que es modifica, fou tramitat conjuntament amb l'homologació modificativa del sòl urbanitzable no programat corresponent al sector IX-A del Pla General (designada també com a modificació puntual número 10), els quals foren aprovats definitivament per la Comissió Territorial d'Urbanisme el dia 30 de maig de 1997.
  
3. La documentació està completa, als efectes del compliment del que estableixen els articles 27 i 28 de la LRAU.
  
4. Encara que es mantenen les superfícies totals, la modificació proposada comporta l'alteració de les zones verdes i/o espais lliures establits pel planejament aprovat; fet que exigeix un informe favorable previ a l'aprovació pel Consell Superior d'Urbanisme, substituït per un informe del conseller d'Obres Públiques, Urbanisme i Transports, amb informe previ de la Comissió Territorial d'Urbanisme, segons el que estableix l'article 55.4 i la disposició transitòria novena de la LRAU.
  
5. D'acord amb l'article 40. 2 de la Llei 6/1994, Reguladora de l'Activitat Urbanística no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del pla parcial del sector IX-A.
  
6. El conseller d'Obres Públiques, Urbanisme i Transports és l'òrgan competent per resoldre sobre l'aprovació definitiva d'aquest expedient, a l'empara de l'article 55.4 i la disposició transitòria novena de la LRAU, per ser l'objecte d'aquest una qualificació diferent o ús urbanístic de les zones verdes o espais lliures previstos amb anterioritat, amb informe previ de la Comissió Territorial d'Urbanisme, en relació amb el que disposa l'article 6 del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals esmentats i altres de general i pertinent aplicació, resolc:
  
Aprovar definitivament la modificació del pla parcial del sector IX-A de Xixona.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, s'hi podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o de la publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.
  
València, 4 de novembre de 1999.- El conseller d'Obres Públiques, Urbanisme i Transports: José Ramón García Antón».